वाराणसी. राहुल गांधी और अखिलेश-डिंपल यादव ने शनिवार को बनारस में रोड शो किया। इस दौरान तीनों लोगों ने बाबा विश्वनाथ के दर्शन भी किए। लेकिन अखिलेश यादव जिस तरह से मंदिर में बैठे, उसे लेकर सोशल मीडिया पर सवाल उठ रहे हैं। मीडिया रिपोर्ट्स की मानें तो अखिलेश को मंदिर के पुजारी ने भी बैठने के तरीके को लेकर टोंका, जिसके बाद वे ठीक से बैठे। ये वीडियो सोशल मीडिया पर वायरल हो रहा है। बीजेपी नेता ने उठाए सवाल...
- अखिलेश के बैठने के तरीके को लेकर बीजेपी नेता और पार्टी के आईटी सेल के इंचार्ज अमित मालवीय ने सवाल उठाए हैं।
- उन्होंने अपने ट्विटर से एक वीडियो पोस्ट किया है। इसमें कहा जा रहा है कि वे नमाज पढ़ने की मुद्रा में बैठे दिखाई दे रहे हैं। बाद में वे पालथी मारकर बैठ जाते हैं।
- इस वीडियो के साथ मालवीय ने लिखा है- ''हार के डर से ही सही, अखिलेश और राहुल मंदिर तो गए। कुछ नया सीखा..#मोदीमय_काशी।''
- इसके बाद से ट्विटर पर लगातार लोगों के रिएक्शन्स आ रहे हैं।
बाबा विश्वनाथ के मंदिर में पहुंचते ही बिजली गुल
- बता दें, अखिलेश यादव रोड शो खत्म करने के बाद बाबा विश्वनाथ का दर्शन करने पहुंचे थे और तभी बिजली चली गई।
- हालांकि 15 मिनट बाद लाइट आ भी गई थी।
अखिलेश ने कहा- इस बार गंगा मैया भी बदला लेने के लिए तैयार
- अखिलेश ने रोड शो के बाद कहा, "वैसे जनता हिसाब किताब लेती है। चुनाव में आंकलन करती है। इस बार काशी की जनता ने फैसला कर लिया है। अब उनके साथ कोई जाने वाला नहीं है।"
- अखिलेश ने गंगा सफाई का वादा पूरा नहीं होने का मुद्दा उठाते हुए कहा कि इस बार गंगा मैया भी बदला लेने के लिए तैयार हैं।
hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva